﻿ Pusztazámor Online - Nem kell beküldeni az érettségi bizonyítványt
Nem kell beküldeniük az idei felsőoktatási felvételi eljárásban az érettségi bizonyítványukat a felvételi rendszerbe azoknak a jelentkezőknek, akik 2017-ben, a magyar kétszintű rendszerben tettek vizsgát – hívta fel a figyelmet az Oktatási Hivatal.
A hivatal MTI-hez eljuttatott közleménye szerint az érettségi vizsga eredményeit az Oktatási Hivatal a közhiteles nyilvántartásból beszerzi, és a felsőoktatási felvételi eljárásban figyelembe veszi.
Aki a felvi.hu-n, a személyes oldalán azt tapasztalja, hogy az eredménye július 10-ig nem jelenik meg, vagy hibás, annak legkésőbb július 12-ig kell feltöltenie az eredményét igazoló dokumentumot (érettségi bizonyítvány, érettségi tanúsítvány) az e-felvételi rendszerbe az „Új dokumentum” funkció segítségével – írták.